**ROMÂNIA (nu produce efecte juridice)\***

**JUDEŢUL MUREŞ Inițiator**

**MUNICIPIULUI TÂRGU MUREŞ PRIMAR**

**Direcția D.P.F.I.R.U.R.P.L, SPFI SOÓS ZOLTÁN**

 **Nr.76725/29.11.2023**

**REFERAT DE APROBARE**

privind aprobarea implementării etapei II a proiectului *„Reamenajarea infrastructurii pe coridorul deservit de transportul public local pe zona Vest – Centru a Municipiului Tîrgu Mureș”, cod SMIS 127574,* propus pentru etapizare în cadrul Programului Regiunea Centru 2021-2027, în scopul finalizării integrale precum și susținerea cheltuielilor necesare

  Prin Programul Operațional Regional (POR) 2014-2020 s-a lansat cererea de proiecte pe Axa 4 - Sprijinirea dezvoltării urbane durabile, cu scopul atragerii fondurilor nerambursabile alocate. Una dintre prioritățile de investiții pe Axa prioritară 4 a fost si prioritatea 4e- Promovarea unor strategii cu emisii scăzute de dioxid de carbon pentru toate tipurile de teritorii, în special pentru zonele urbane, inclusiv promovarea mobilității urbane multimodale durabile și a măsurilor de adaptare relevante pentru atenuareObiectivul specific 4.1 - „Reducerea emisiilor de carbon în municipiile reședință de județ prin investiții bazate pe planurile de mobilitate urbană durabilă”

 Municipiul Târgu Mureș fiind eligibil conform Ghidului solicitantului, a elaborat o cerere de finanţare *„Reamenajarea infrastructurii pe coridorul deservit de transportul public local pe zona Vest – Centru a Municipiului Tîrgu Mureș”,*

Proiectul are ca scop asigurarea unui serviciu eficient de transport public de călători și îmbunătățirea condițiilor pentru utilizarea modurilor nemotorizate de transport, în vederea reducerii numărului de deplasări cu transportul privat (cu autoturisme) și reducerea emisiilor de echivalent CO2 din transport.

**Situația existentă a proiectului**

De la semnarea contractului de finanțare nr. 5370/ 06.05.2020, până în prezent s-au semnat următoarele contracte în vederea implementării proiectului:

|  |  |  |
| --- | --- | --- |
| Tipul achiziţiei | Valoareacontractată | Stadiul aplicării procedurii/Nr contract/prestator |
| Achiziție servicii de proiectare în vederea elaborării documentației tehnico-economice (DALI) | 142,086.00 | Finalizată Nr. Contract 111/02.07.2018/ SC Media Marketing SRL |
| Achiziție servicii de consultanță în vederea pregătirii și elaborării cererii de finanțare în cadrul POR 2014-2020 | 38,377.26 | Finalizată/Nr. contract255/20.12.2017/SC FIP Consulting SRL |
| Achiziție servicii de management de proiect  | 119.000,00 |  Finalizată/Nr. Contract 156/30.12.2020 /S.C. Incubcenter S.R.L |
| Achiziția serviciilor de informare-publicitate și promovare  | 119.999,60 | Finalizată Nr. Contract 155/30.12.2020/S.C. Webimage S.R.L |
| Achiziția de servicii de audit financiar | 37.000,00 | Finalizată Nr. contract 162/31.12.2023 /Cabinet de Expertize contabile Iosof Susana Irina  |
| Achiziție servicii de consultanta în vederea realizării procedurilor de achiziție publica | 142.800,00 | Finalizată Nr. Contract 150/28.12.2020 / S.C. Jel Consulting S.R.L |
| Achizitie de Proiect tehnic + Achizitia de asistenta tehnica din partea proiectantului | 296.224,88 | Finalizata Nr. contract 182/09.11.2021/SC ROMASCO CONCEPT SRL |
| Achizitie servicii verificare PT- | 55.335,00 | Finalizata Nr.69/15.06.2022/SC Blue Road SRL |
| Achiziție execuție lucrări+Organizarea de șantier | 52.283.451,89 | Finalizată Nr. Contract 146/14.09.2023/ Asociatia SC Astor Com-SRL lider, SC Geiger Transilvania SRL, SC Aspharom SRL, SC Insta Grup SRL |
| Achiziția serviciilor de supervizare | 315.350,00 | Finalizată Nr. Contract 156/25.09.2023/ SC EURO PROIECT CVI SRL |

**Probleme întâmpinate in implementarea proiectului**

În prezent Municipiul Târgu Mureș se confruntă cu întârzieri în ceea ce privește implementarea activităților proiectului față de termenul inițial estimat în Cererea de finanțare (31.12.2023), întârzieri care au intervenit ca urmare a , întârzierilor în semnarea contractului de finanțare, întârzierilor înregistrare în desfășurarea procedurilor de achiziție a serviciilor de proiectare și asistență tehnică din partea proiectantului respectiv a procedurilor de achiziție pentru execuția lucrărilor.

Detaliem principalele probleme sesizate, întâmpinate de către beneficiar în această perioada:

* Prezentul proiect, aprobat de Autoritatea Urbană a Municipiului Târgu Mureș, s-a aflat inițial pe lista de rezervă a DJFESI, dar ulterior, după majorarea alocărilor financiare, a fost reintrodus ca proiect prioritar și depus pentru finanțare. În urma evaluării proiectul a fost selectat spre finanțare, contractul de finanțare s-a semnat în luna mai 2020. Bugetul local al municipiului Târgu Mureș a fost adoptat în luna februarie 2020 prin HCL nr. 44 din data de 27.02.2020. Datorită faptului că la aceea dată încă nu a fost semnat contractul de finanțare, acesta nu a fost inclus în bugetul local. Bugetul proiectului a fost inclus în rectificarea bugetară pe anul 2020 care a fost aprobat în luna iulie 2020.
* Un alt factor ce a dus la întârzierea procedurilor a fost prelungirea stării de urgență pe teritoriul României până în data 15 mai 2020 în scopul prevenirii răspândirii COVID-19. Ca urmare Municipiul Târgu Mureș a luat măsuri pentru limitarea răspândirii riscului de contaminare cu Coronavirus amânând/reprogramând activitățile aferente proiectului cu privire la realizarea procedurilor de achiziție.
* Începând cu data de 16.05.2020 a fost declarată stare de alertă la nivel național iar restricțiile la nivel național s-au intensificat ca urmare a apariției de cazuri de îmbolnăviri cu SARS Covid-19 din ce în ce mai multe. La UAT Municipiul Târgu Mureș a apărut problema lipsei de personal, având în vedere faptul că o parte din angajații departamentului de achiziții și al direcției tehnice au fost depistați pozitiv cu virusul SARS-CoV-2, personalul serviciului achiziții și tehnic se aflându-se în carantină. Astfel, activitatea departamentului de achiziții și tehnic a fost blocată temporar
* În urma solicitării Municipiului Târgu Mureș, în data de 10.12.2020 a avut loc o întâlnire cu reprezentanții ADR Centru, la care reprezentantul Municipiului Târgu Mureș a prezentat intențiile sale de a modifica soluțiile tehnice aprobate la nivel de SF/Cerere de finanțare. Modificările propuse se referă la tronsonul din str. Gheorghe Doja cuprins între intersecția cu Str. Budiului (zona Gara CFR) și intersecția cu str. Recoltei iar aceste modificări s-au realizat la faza de elaborare Proiect Tehnic.
* UAT Municipiul Târgu Mureș a decis defalcarea achiziției de Proiectare și asistență tehnică+Verificare PT + Execuție lucrări în 3 proceduri distincte de achiziții. Astfel, într-o primă etapă s-a realizat Achiziția serviciilor de proiectare și asistență tehnică, Achiziția de Verificare PT iar după realizarea Proiectului tehnic s-a realizat Achiziția execuției lucrărilor , care a determinat o intarzire in demararea procedurilor.

Întârzierile întâmpinate în achiziția proiectantului, a determinat întârzieri în realizarea

Proiectului tehnic și implicit verificarea tehnică a acestuia și aprobarea ADR Centru a Proiectului tehnic doar în luna octombrie 2022.

Achiziția lucrărilor a fost demarată la data de 22.12.2022, perioada de evaluare a ofertelor/răspunsurile la clarificări fiind de durată datorită complexității proiectului, contractul de lucrări fiind semnat doar la data de 14.09.2023

 De asemenea, contractul de dirigenție de șantier(supervizare lucrări) a fost semnat cu întîrziere, doar la data de 25.09.2023

Ca urmare a celor de mai sus prezentate, durata de execuție a lucrărilor și durata totală a contractului nu se încadrează în termenul final de implementare a proiectului până la data de 31.12.2023 și necesită a fi prelungite.

Având în vedere imposibilitatea de a finaliza proiectul in totalitate până la data de 31.12.2023 s-a solicitat finanțatorului aprobarea acestuia în lista proiectelor etapizate cu încadrarea cheltuielilor eligibile (restul de executat) pe noul Program Operațional Regional 2021-2027, conform Ordonanței de Urgentă nr. 36/2023 și suportarea de la bugetul local doar a cheltuielilor neeligibile aferente.

În conformitate cu prevederile Ordonanței de Urgență nr. 36 din 17 mai 2023 privind stabilirea cadrului general pentru închiderea programelor operaționale finanţate în perioada de programare 2014-2020, precum și metodologiile emise de Autoritatea de Management (AMPOR) pentru POR 2014-2021, în baza prevederilor art. 6, art. 11 și art. 17 din OUG nr. 36/2023, aprobate prin decizia Comitetului de monitorizare al POR 2014-2020 nr. 155/31.07.2023 s-au emis Instrucțiunile 206/24.10.2023 și 207/31.10.2023.

Conform art. 3, lit.i din OUG 36/2023 proiectul *„Reamenajarea infrastructurii pe coridorul deservit de transportul public local pe zona Vest – Centru a Municipiului Tîrgu Mureș”* a fost propus ca și proiect etapizat care se va finanța prin noul program Programul Regiunea Centru 2021-2027.

 Conform Instrucțiunii nr.207/31.10.2023 emisă de AMPOR,

*,,* ***Art. I. Acordul MIPE, în calitate de Autoritate de Management pentru Programul Operațional Regional 2014-2020, în vederea modificării contractelor de finanțare POR 2014-2020, în scopul etapizării acestora în perioada de programare 2021-2027, se consideră dat prin emiterea prezentei Instrucțiuni, în condițiile respectării acesteia.***

***Art. II.*** *Beneficiarii care solicită* ***etapizarea proiectelor finanțate în cadrul POR 2014-2020*** *au față de Autoritatea de Management POR 2014-2020 obligațiile prevăzute Anexa nr. 15 - OBLIGAȚII BENEFICIAR (PROIECT PROPUS) ÎN VEDEREA ETAPIZĂRII**la contractul de finanțare – Condiții Generale pentru accesarea fondurilor în cadrul Programului Operațional Regional 2014-2020. Obligațiile cuprinse în această anexă completează prevederile Condițiilor specifice Programului Operațional Regional, care reprezintă Anexa 1 la Contractul de finanțare.*

*În vederea asumării acestor obligații la nivelul contractului de finanțare, Beneficiarii vor iniția în SMIS 2014-2020 (flux Act adițional) o solicitare de modificare a contractului aferent proiectului propus pentru etapizare, cu individualizarea Programului de finanțare a etapei a II-a.*

*Solicitările vor fi inițiate începând cu data intrării în vigoare a prezentei Instrucțiuni până cel mai târziu la data de 10.12.2023, pentru a permite operarea modificărilor până la 31.12.2023 (data finală de implementare a proiectelor și de eligibilitate a cheltuielilor pentru intervalul de programare 2014-2020) și încheierea contractelor de finanțare pentru etapa a II-a, astfel încât să fie asigurată continuitatea unui flux corespunzător de finanțare pentru desfășurarea proiectelor..,,*

Prin urmare este necesar a se aproba o hotărâre a consiliului local privind aprobarea implementării etapei II a proiectului *„Reamenajarea infrastructurii pe coridorul deservit de transportul public local pe zona Vest – Centru a Municipiului Tîrgu Mureș”,* propus pentru etapizare în cadrul Programului Regiunea Centru 2021-2027, în scopul finalizării integrale precum și susținerea cheltuielilor necesare

Conform estimărilor realizate până în prezent și în conformitate cu adresa constructorului Asociatia SC Astor Com-SRL lider, SC Geiger Transilvania SRL, SC Aspharom SRL, SC Insta Grup SRL înregistrată cu nr.76443/28.11.2023, situația plăților se prezintă astfel:

|  |  |  |  |  |
| --- | --- | --- | --- | --- |
| Nr. crt. | Surse de finanțare | Valoarea proiectuluiLei | Plăți estimate până la 31.12.2023 POR 2014-2020 | Plăți estimate in etapa II-etapizare proiect POR 2021-2027 |
| I | **Valoarea totală a proiectului, din care:** | **64.834.466,01** | **15.908.704,34** | **48.925.761,67** |
| I.a | Valoarea totală neeligibilă, inclusiv TVA aferent | 38.721.806,36 | 4.149.001,27 | 34.572.805,09 |
| I.b | Valoarea totala eligibilă | 26.112.659,65 | 11.759.703,07 | 14.352.956,58 |
|  |  |  |  |  |
| II. | **Contribuția proprie, din care:** | **39.244.059,56** | **4.384.195,33** | **34.859.864,22** |
| II.a | Contribuția solicitantului la cheltuieli eligibile | 522.253,20 | 235.194,06 | 287.059,13 |
| II.b | Contribuția solicitantului la cheltuieli neeligibile, inclusiv TVA aferent | 38.721.806,36 | 4.149.001,27 | 34.572.805,09 |

Față de cele arătate mai sus în conformitate cu prevederile Codului administrativ propunem spre dezbatere și aprobare Consiliului Local Târgu Mureș, proiectul de hotărâre privind aprobarea implementării etapei II a proiectului *„Reamenajarea infrastructurii pe coridorul deservit de transportul public local pe zona Vest – Centru a Municipiului Tîrgu Mureș”,* propus pentru etapizare în cadrul Programului Regiunea Centru 2021-2027, în scopul finalizării integrale precum și susținerea cheltuielilor necesare

 **DPFIRURPL SPFI**

 **Director executiv, Șef Serviciu**

 **Costașuc Irma Ijac Dana**

**Direcția Tehnică,**

Întocmit. Magyary Krisztina

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ

 **(nu produce efecte juridice)\***

**R O M Â N I A Iniţiator**

**JUDEŢUL MUREŞ PRIMAR**

 **Consiliul Local al Municipiului Târgu Mureş SOÓS ZOLTÁN**

**H O T Ă R Â R E A nr.\_\_\_\_\_\_\_\_\_**

**din \_\_\_\_\_\_\_\_\_\_\_2023**

privind aprobarea implementării etapei II a proiectului *„Reamenajarea infrastructurii pe coridorul deservit de transportul public local pe zona Vest – Centru a Municipiului Tîrgu Mureș”, cod SMIS 127574,* propus pentru etapizare în cadrul Programului Regiunea Centru 2021-2027, în scopul finalizării integrale precum și susținerea cheltuielilor necesare

 ***Consiliul local al municipiului Târgu Mureş, întrunit în şedinţă extraordinară de lucru,***

 **Având în vedere:**

Referatul de aprobare nr. **76725/29.11.2023** inițiat de Primar prin Direcția Proiecte cu Finanțare Internațională, Resurse Umane, Relații cu Publicul și Logistică, Serviciul Proiecte cu Finanțare Internațională, *privind aprobarea implementării etapei II a proiectului „Reamenajarea infrastructurii pe coridorul deservit de transportul public local pe zona Vest – Centru a Municipiului Tîrgu Mureș”, propus pentru etapizare în cadrul Programului Regiunea Centru 2021-2027, în scopul finalizării integrale precum și susținerea cheltuielilor necesare*

* Raportul de specialitate al Direcției Economice
* Raportul de specialitate al Direcției Juridice, Contencios Administrativ și Administrație Publică Locală
* Raportul Comisiilor de specialitate din cadrul Consiliului local municipal Târgu Mureș

**În conformitate cu prevederile :**

Contractul de finanțare nr. 5370/ 06.05.2020 încheiat cu Ministerul Lucrărilor Publice, Dezvoltării și Administrației și Organismul Intermediar al Agenției pentru Dezvoltare Regională Centru

Ghidului solicitantului pentru POR 2014-2020, Axa prioritară 4, Prioritate de investiții 4.1, Obiectivul specific 4.1 - „Reducerea emisiilor de carbon în municipiile reședință de județ prin investiții bazate pe planurile de mobilitate urbană durabilă”

Ghidul solicitantului pentru Programului Regiunea Centru 2021-2027

OUG 36 din 17 mai 2023 privind stabilirea cadrului general pentru închiderea programelor operaționale finanţate în perioada de programare 2014-2020, precum și metodologiile emise de Autoritatea de Management (AMPOR) pentru POR 2014-2021

Instrucțiunea 206 din 24.10.2023 al AMPOR

Instrucțiunea 207 din 31.10.2023 al AMPOR

* Legii nr. 24/2000 privind normele de tehnică legislativă pentru elaborarea actelor normative, republicată,
* art. 129 alin.(1), alin. (2) lit. „b”, alin. (4) lit. „d”, art. 134 alin (4), art. 139 alin. (1) art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ.

**H o t ă r ă ş t e :**

**Art.1**. **Se aprobă** implementarea etapei II a proiectului *„Reamenajarea infrastructurii pe coridorul deservit de transportul public local pe zona Vest – Centru a Municipiului Tîrgu Mureș”* propus pentru etapizare în cadrul Programului Regiunea Centru 2021-2027, în scopul finalizării integrale precum și susținerea cheltuielilor necesare, astfel:

**alin.(1). Se aprobă** implementarea activităților proiectului *„Reamenajarea infrastructurii pe coridorul deservit de transportul public local pe zona Vest – Centru a Municipiului Tîrgu Mureș”*, propus pentru etapizare prin Programului Regiunea Centru 2021-2027, după data de 31 decembrie 2023, în scopul realizării integrale a acestora, atingerii indicatorilor, rezultatelor și obiectivelor propuse și asigurării funcționalității proiectului, până la termenul aprobat în acest sens la nivelul contractului de finanțare, dar nu mai târziu de 31 decembrie 2027.

**alin.(2). Se aprobă** susținerea de la bugetul local după data de 31 decembrie 2023 a cheltuielilor neeligibile necesare pentru implementarea și operaționalizarea proiectului in scopul finalizării integrale a acestuia. Valoarea totală va fi actualizată în proiectul bugetului local al Municipiului Târgu Mureș pe anul 2024 în conformitate cu cererile de plată și cererile de rambursare avizate A.M.P.O.R

 **Art.2.** Cu aducere spre îndeplinire a prezentei hotărâri se încredințează Executivul Municipiului Târgu Mureș, prin Direcția Economică, Direcția Proiecte cu Finanţare Internațională, Resurse Umane, Relații cu publicul şi Logistică, Direcția Tehnică

 **Art. 3.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

 **Art.4.** Prezenta hotărâre se comunică:

 - Direcției Proiecte cu Finanțare Internațională, Resurse Umane, Relații cu Publicul și Logistică,

 - Direcției Economice,

 - Direcției Tehnice

 **Viză de legalitate,**

 **Secretarul general al Municipiului Târgu Mureș**

 **Bordi Kinga**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**